आरपीएफ की लापरवाही पर नहीं कोई लगाम, लूप ट्रैक पर खड़ी मिली कारें
कैंटकारेलवे स्टेशन देश के महत्वपूर्ण जंक्शन में शुमार है। यहां मंडल के डीआरएम भी बैठते हैं। बावजूद इसके स्टेशन परिसर पर लगे नो-पार्किंग के दावे आदेशों तक सिमटकर रह जाते हैं। जिस पर शायद आरपीएफ का ध्यान नहीं। शायद यही वजह है कि स्टेशन परिसर के नो-पार्किंग जोन से लग्जरी कारें प्लेटफार्म नंबर वन-ए के समीप लूप ट्रैक तक पहुंच जाती हैं। जिसे दाएं-बाएं या वहां से हटाने तक का प्रयास नहीं किया जाता। ऐसे में कहना गलत नहीं होगा कि कहीं कहीं आरपीएफ की लापरवाही किसी बड़े हादसे को अंजाम दे सकती है। जिससे मंडल के तमाम वरिष्ठ अधिकारी भी बेखबर हैं। क्योंकि सोमवार को लूप ट्रैक से एक कार के पटरी पर उतरने के बाद भी आरपीएफ या मंडल से जुड़े अधिकारियों की आंख नहीं खुली और मंगलवार को दोबारा उसी लूप ट्रैक पर लग्जरी कारें आकर खड़ी हो गईं।
असल में ऐसा नजारा आरपीएफ पोस्ट के बाहर देखने काे मिल जाता है। जहां नो-पार्किंग को मिटाकर पार्किंग फॉर आरपीएफ लिखकर वाहनों को खड़ा कर दिया जाता है।
हालांकि यहां वाहनों की सुरक्षा के लिए बैरिकेड भी लगाए गए हैं। मगर लूप ट्रैक पर भी वाहनों को खड़ा किया जा रहा है। यहां लोडिंग प्लेटफार्म पर खड़ी एक कार अचानक अम्बाला रेल प्रबंधक के स्पेशल कोच के पास रेलवे ट्रैक पर गिर गई। हालांकि हर बार की तरह इस बार भी आरपीएफ ने तुरंत कार्रवाई करते हुए कार इंपाउंड कर दी, लेकिन मंगलवार सुबह फिर से वही हालात देखने को मिले। स्पेशल कोच के पास दोबारा लग्जरी कारें खड़ी दिखाई दी। हालांकि इन कारों को रोकने के लिए आरपीएफ कर्मचारी की ड्यूटी लगाई गई थी। बावजूद इसके कुछ वाहन चालक अपनी कारों को खड़ा करके चले गए। इस संबंंध में आरपीएफ पोस्ट पर मौजूद ड्यूटी अफसर महावीर ने बताया कि यह कारें रेलवे कर्मचारियों की हैं, जो मना करने के बावजूद जबरदस्ती अपनी कारें यहां खड़ी कर गए हैं। उन्हें तुरंत अपनी कारें हटाने के आदेश दे दिए गए हैं।
कैंट के स्टेशन पर छांव में खड़ी कारें।
कैंट रेलवे स्टेशन पर के आरए प्लेटफार्म पर खड़ी कार।
hin_Deva hin_Deva hin_Deva hin_Deva awa_Deva bho_Deva